Tolong jelaskan mengenai Peristiwa dari 13 Januari dalam bahasa melayu

532 - Rusuhan Nika bermula di Constantinople, menyebabkan hampir separuh bandar itu musnah dan ribuan penduduknya terbunuh.

888 - Odo, Count Paris menjadi raja Frank.

1328 - Edward III dari England bepermaisurikan Philippa dari Hainault, anak kepada Count Hainault.

1547 - Henry Howard, Earl Surrey dihukum mati.

1559 - Elizabeth I dinobatkan sebagai ratu England di Westminster Abbey, London.

1605 - Pementasan Eastward Hoe ciptaan Ben Jonson, George Chapman, dan John Marston yang penuh kontroversi, menyebabkan dua orang penciptanya dipenjarakan.

1607 - Bank Genoa jatuh berikutan pengumuman kemuflisan negara di Sepanyol.

1610 - Galileo Galilei menemui Callisto, satelit semula jadi keempat planet Musytari.

1785 - John Walter menerbitkan isu pertama akhbar Daily Universal Register (kini dikenali sebagai The Times).

1822 - Rekaan bendera Yunani diterima oleh Perhimpunan Kebangsaan Pertama di Epidaurus.

1830 - Kebakaran besar-besaran tercetus di New Orleans, Louisiana.

1832 - Presiden A.S. Andrew Jackson menulis surat membantah keingkaran negeri Carolina Selatan terhadap kekuasaan persekutuan kepada Naib Presiden Martin Van Buren dalam Krisis Pembatalan.

1840 - Kapal wap Lexington terbakar lalu karam empat batu dari pantai Long Island dengan kehilangan 139 nyawa.

1842 - Perang Afghan-Inggeris Pertama: Pembantu pakar bedah tentera British William Brydon tiba di Jalalabad, menjadi satu-satunya pelarian dari Kabul yang terselamat.

1847 - Perjanjian Cahuenga menamatkan Perang Mexico-Amerika di California.

1869 - Konvensyen pemimpin kulit hitam kebangsaan bersidang di Washington, D.C.

1893 - Parti Buruh Bebas UK mengadakan mesyuarat pertamanya.

1893 - Tentera Marin A.S. mendarat di Honolulu dari kapal U.S.S. Boston untuk menghalang ratu Hawaii daripada membatalkan Perlembagaan Bayonet.

1898 - Akhbar Paris L'Aurore menerbitkan surat terbuka Émile Zola (gambar) kepada Presiden Félix Faure bertajuk J'accuse, yang mendedahkan peristiwa Dreyfus dan menuduh kerajaan Perancis sebagai anti-Semitik.

1915 - Sebuah gempa bumi meragut 29,800 nyawa di Avezzano, Itali.

1934 - Ijazah Calon Sains diperkenalkan di Kesatuan Soviet.

1935 - Hasil plebisit di Saarland mendapati 90.3% pengundi hendak menyertai Jerman Nazi.

1938 - Gereja England menerima teori evolusi.

1939 - Kebakaran hutan Black Friday merentungkan tanah seluas 20,000 km² dan meragut 71 nyawa di Australia.

1942 - Henry Ford mempatenkan kereta plastik yang 30% lebih ringan berbanding kereta biasa.

1942 - Perang Dunia Kedua: Penggunaan kerusi lenting pesawat buat julung kalinya oleh seorang juruterbang uji Jerman dalam pesawat pejuang Heinkel He 280.

1953 - Marsyal Josip Broz Tito dipilih menjadi Presiden Yugoslavia.

1957 - Syarikat mainan Wham-O mengeluarkan cakera terbang pertama mereka, kemudian dinamakan semula sebagai Frisbee.

1958 - Tentera Pembebasan Maghribi menyerang hendap pasukan rondaan Sepanyol di Pertempuran Edchera.

1964 - Rusuhan Hindu-Muslim tercetus di Calcutta (kini Kolkata), menyebabkan 100 orang terkorban.

1964 - Karol Wojtyla, iaitu bakal Paus John Paul II, dilantik menjadi ketua biskop Krakow, Poland.

1966 - Robert C. Weaver menjadi ahli Kabinet berketurunan Afrika-Amerika pertama dengan menyandang jawatan Setiausaha Pembangunan Perumahan dan Perbandaran Amerika Syarikat.

1967 - Jeneral Gnassingbe Eyadema merampas kuasa di Togo, dan memerintah sebagai ketua negara sehingga kematiannya pada Februari 2005.

1968 - Johnny Cash membuat persembahan di Penjara Folsom.

1972 - Perdana Menteri Kofi Busia dan Presiden Edward Akufo-Addo dari Ghana digulingkan dalam rampasan kuasa secara aman oleh Kolonel Ignatius Kutu Acheamphong.

1974 - Seraphim dipilih selaku Ketua Biskop Athens dan Seluruh Greece.

1985 - Sebuah kereta api penumpang terjunam ke dalam sebuah gaung di Habsyah, menyebabkan 428 orang terkorban dalam malapetaka kereta api paling dahsyat di Afrika.

1986 - Pertempuran hebat selama sebulan bermula di Aden, Yaman Selatan, antara para penyokong Presiden Ali Nasir Muhammad dengan bekas Presiden Abdul Fattah Ismail, dan mengakibatkan beribu-ribu orang terkorban.

1990 - L. Douglas Wilder menjadi gabenor Afrika-Amerika terpilih yang pertama ketika menyandang jawatan di Richmond, Virginia.

1991 - Peristiwa Januari: Askar Soviet menyerang penyokong kemerdekaan Lithuania di Vilnius, mengorbankan 14 orang.

1992 - Jepun memohon maaf kerana memaksa wanita Korea menjadi hamba seks ketika Perang Dunia Kedua.

2001 - Sebuah gempa bumi meragut lebih 800 nyawa di El Salvador.

2007 - Dua pertiga hemisfera selatan planet Zuhrah tiba-tiba bercahaya kerana terjadinya pembentukan aerosol secara mendadak.

2010 - Gempa bumi 7.0 Mw melanda Haiti, mengorbankan lebih 70,00 orang dan menyebabkan kemusnahan meluas di Port-au-Prince.

2010 - Parti Demokratik Liberal mendapat kemajmukan kerusi dalam pilihan raya Dewan Perundangan Uzbekistan.

2012 - Di Kiribati, Anote Tong terpilih semula sebagai presiden bagi penggal ketiga.

2015 - Penutupan kes pembunuhan Altantuya Shaariibuu ditutup dengan menjatuhkan hukuman gantung terhadap tertuduh, Cif Inspektor Azilah dan Koperal Sirul.